**หมวดที่ 8 เบ็ดเตล็ด**

ข้อ 44 คณะกรรมการมีอำนาจออกระเบียบได้ โดยไม่ขัดต่อข้อบังคับของสมาคม เพื่อกำหนดวิธีปฏิบัติในรายละเอียด และกำหนดหน้าที่ของพนักงานสมาคม กำหนดสิทธิปลีกย่อยของสมาชิก และอื่นๆ ตามวัตถุประสงค์ของสมาคม คณะกรรมการมีสิทธิที่จะแก้ไข เปลี่ยนแปลง ยกเลิก หรือเพิ่มเติมระเบียบการที่คณะกรรมการได้กำหนดไว้แล้วตามสมควร

ข้อ 45 การแก้ไขเปลี่ยนแปลงเพิ่มเติมข้อบังคับสมาคม จะกระทำได้โดยมติที่ประชุมใหญ่เท่านั้น และต้องมีคะแนนเสียงไม่น้อยกว่าสองในสามของจำนวนสมาชิกที่มาประชุม

ข้อ 46 ถ้าหากสมาคมนี้ต้องเลิกล้มไป ด้วยเหตุผลใดๆ ก็ดี ทรัพย์สมบัติของสมาคมทั้งปวง ถ้าหากยังมีเหลือจะต้องยกให้สภากาชาดไทยทั้งสิ้น